**Дзяржаўная ўстанова адукацыі**

**“Каладнянскі вучэбна-педагагічны комплекс яслі-сад базавая школа”**

Урок па прадмеце “Беларуская мова”

ў 4 класе

**“Агульнае паняцце**

**аб аднародных членах сказа”**

**Падрыхтавала:**

Наталля Мікалаеўна Базар,

настаўнік пачатковых класаў

першай катэгорыі

Базар Наталля Мікалаеўна,

настаўнік пачатковых класаў

ДУА “Каладнянскі ВПК

яслі-сад базавая школа”

**Беларуская мова**

**Тэма:** Агульнае паняцце аб аднародных членах сказа.

**Клас:** 4.

**Тып урока:** камбінаваны ўрок.

**Мэта ўрока:** стварыць умовы для дзейнасці вучняў па фарміраванні ў іх агульнага паняцця пра аднародныя члены сказа.

**Задачы ўрока:**

* ***навучальныя:*** плануецца, што па заканчэнні ўрока вучні будуць

ведаць, што такое аднародныя члены сказа і якія члены сказа з’яўляюцца аднароднымі, умець вызначаць аднародныя члены ў сказе;

* ***развіваючыя:*** садзейнічаць развіццю вуснага і пісьмовага маўлення

вучняў, фарміраванню навыкаў арфаграфічнай пільнасці, павелічэнню слоўнікавага запасу;

* ***выхаваўчыя:*** стварыць умовы для выхавання цікавасці да гісторыіі і

сучаснасці роднага краю, культуры індывідуальнай і калектыўнай вучэбнай дзейнасці, павазе адзін да аднаго, узаемадапамогі.

**Выкарыстоўваемыя педагагічныя тэхналогіі:** ІКТ, здароўезберагаючыя тэхналогіі.

**Неабходнае абсталяванне:** мультымедыйная ўстаноўка, мультымедыйная прэзентацыя, камп’ютары для вучняў (урок праходзіць у кабінеце з камп’ютарным абсталяваннем).

**Дыдактычнае забеспячэнне ўрока:** прэзентацыя Microsoft PowerPoint, Flash exe для індывідуальнай работы з тэстам на камп’ютары, карткі для індывідуальнай работы.

**Спіс вучэбнай і дадатковай літаратуры:** падручнік “Беларуская мова” для 4 класа ўстаноў агульнай сярэдняй адукацыі з беларускай мовай навучання (частка 1) пад рэдакцыяй І.І. Паўлоўскага; школьны тлумачальны слоўнік беларускай мовы пад рэдакцыяй Г. М. Малажай.

|  |  |  |
| --- | --- | --- |
| **Этап урока** | **Задачы** | **Дзейнасць** |
| **настаўніка** | **навучэнцаў** |
| Арганіза-цыйна-матыва-цыйны | Праверыць падрыхтава-насць вучняў да ўрока, актывізаваць іх дзейнасць | ***Прэзентацыя. Слайд 1.***- Я склала формулу поспеху. Вось яе складаючыя. Прачытаем:Формула поспеху = веды + увага + супрацоўніцтва + цярпенне- Пажадаем адзін аднаму поспехаў.  | Арганізацыя працоўных месцаў, прывітанне ўсіх у класе. |
| Матываваць дзяцей на вучэбную дзейнасць на ўроку | - Сёння нас чакаюць розныя адкрыцці, бо мы правядзём даследаванне аб тым, якія цікавыя мясціны ёсць на нашай Століншчыне і чым можна здзівіць гасцей у нашай вёсцы Калоднае. - На ўроку мы будзем: \* уважлівымі, каб правільна пісаць;\* кемлівымі, каб даваць дакладныя адказы на пытанні;\* добрымі, каб дапамагаць адзін аднаму. |  |
| Праверка дамашняга задання | Праверыць веды вучняў па папярэдняй тэме ўрока  | - Бачу, што ўсе выканалі дамашняе заданне. *(Склалі і запісалі сказы. Паміж словамі, якія пералічваюць асоб і дзеянні, паставілі коскі. Падкрэслілі галоўныя члены сказа: Коля, Пеця, Антон сябруюць ужо даўно. Хлопчыкі заўсёды разам вучацца, адпачываюць, гуляюць.)*- Назавіце галоўныя члены сказа ў кожным сказе. - Якія словы ў сказах вымаўляюцца з інтанацыяй пералічэння?- Які знак прыпынку вы паставілі паміж імі? Чаму? | Вучні адказваюць на пытанні, правяраюць правільнасць выканання дамашняга задання ў параўнанні з аднакласнікамі пад час вуснай праверкі. Калі дапусцілі памылкі, то выпраўляюць іх.  |
| Пастаноў-ка мэты і задач урока | Вызначыць сумесна з вучнямі мэту і задачы ўрока | - Турыстычны даведнік пра нашу вёску і раён будзем складаць, карыстаючыся аднароднымі членамі сказа. Менавіта так ён атрымаецца найбольш поўным і сапраўды карысным. Таму тэма сённяшняга ўрока “Агульнае паняцце аб аднародных членах сказа”. *(Настаўнік адкрывае запіс тэмы ўрока на дошцы.)*- Давайце сфармулюем мэту і задачы працы на ўроку. Для гэтага можаце карыстацца словамі, якія вы бачыце з левага боку дошкі.- Як дапамогуць нам веды пра члены сказа ў час складання даведніка? - Што навучымся рабіць на ўроку?- Як гэта вам спатрэбіцца ў жыцці? | Вучні пад кіраўніцтвам настаўніка фармуліруюць мэту і задачы ўрока з дапамогай запісаных на дошцы слоў: “навучымся”, “замацуем”, “выкарыстаем”. |
| Хвілінка чыстапі-сання | Садзейнічаць удасканаленню навыкаў каліграфічнага пісьма | - Ваш сшытак на цэлы ўрок стане сапраўдным дзённікам даследавання, бо на ўроку мы пачнём складаць турыстычны даведнік для тых, хто цікавіцца сучаснай Століншчынай. Што ў першую чаргу павінен запісаць даследчык?- Так, дату правядзення даследавання. Таму запішам дату, класная работа. ***Прэзентацыя. Слайд 2***.*рн ан дн зн ін мн ан*- Прачытайце спалучэнні літар. Які від злучэння вы выкарыстаеце пры запісу ў сшытак кожнага з гэтых спалучэнняў? Запішыце іх. - Памяняйцеся сшыткамі з суседам па парце. Ацаніце яго працу па дзесяцібальнай шкале, улічваючы правільнае напісанне літар, іх злучэнне.- Вярніце сшыткі на месца. - Паглядзіце ўважліва на экран. Якое слова тут зашыфравана? *(Радзіма.)*- Запішам яго пасярэдзіне радка з вялікай літары. Кропку не ставім.- Што такое Радзіма? - А што для вас з’яўляецца Радзімай?- Складзіце сказ са словам “Радзіма”.  | Вучні запісваюць у сшыткі дату, пазначаюць від работы – класная.Фіксуюць у сшытку спалучэнні літар, запісваюць слова, якое быоло зашыфравана.Ацэньваюць напісанае суседам па парце.  |
| Арфагра-фічная размінка | Садзейнічаць развіццю арфаграфічнай пільнасці | ***Прэзентацыя. Слайд 3***.*Ра..іма – гэта з..мля, на якой нарадзі..ся я, дзе нарадзіліся ўсе мы. Для мяне Радзіма – в..ска ..алоднае і ўвесь Столінскі раён.* - Растлумчце ўсе арфаграмы ў гэтых сказах.- Запішыце з чырвонага радка абодва сказы, устаўляючы прапушчаныя літары. - А што вы ведаеце пра нашу вёску? | Дзеці тлумачаць арфаграмы і запісваюць сказы, устаўляючы прапушчаныя літары.Вучні даюць каротія паведамленні. |
| Арганіза-цыя дзейнасці вучняў. Вывучэнне новага матэрыялу  | Успрыманне, запамінанне і аналіз вучнямі асноўнага вучэбнага матэрыялу | Каменціраванае пісьмо і моўны аналіз- Запішам пад дыктоўку тры сказы. Першы сказ: *Столінская зямля запрашае і гасцінна сустракае кожнага.*- Вызначце ў сказе галоўныя члены сказа.- Што вы можаце сказаць пра выказнік? - З якой інтанацыяй яны вымаўляюцца ў гэтым сказе?- Добра. Запішам яшчэ адзін сказ.*Гарады і вёскі раскінуліся па ўсім Столінскім раёне.* - Вызначце і ў ім галоўныя члены сказа.- Што вы можаце сказаць пра дзейнік? - З якой інтанацыяй яны вымаўляюцца ў гэтым сказе?- Яшчэ адзін сказ.*У іх жывуць працавітыя, шчырыя, добрыя людзі.*- Разбярыце гэты сказ па членах сказа. Што вы можаце сказаць пра галоўныя члены сказа і пра даданыя члены сказа?- Зробім з гэтага вынік. *(Настаўнік дапамагае дзецям і разам з імі выводзіць правіла.)* ***Прэзентацыя. Слайд 4-6***.адно і тое ж пытаннеадносяцца да аднаго слова**аднародныя члены сказа**- Малайцы! Вернемся да сказаў, якія мы запісалі. Якія члены сказа ў кожным з іх з’яўляюцца аднароднымі? - Які вынік вы можаце зрабіць з гэтага моўнага назірання? *(Аднароднымі членамі сказа могуць быць дзейнікі, выказнікі, даданыя члены сказа.)*- Давайце сфармулюем канчатковае правіла з таго, што даведаліся. - Добра. А зараз звернемся да правіла на старонцы 44 падручніка. - Дык якія члены сказа называюць аднароднымі членамі сказа? Пры адказе карыстайцеся складзенай табліцай. - Для чаго патрэбны аднародныя члены ў сказе?- Прачытаем тэкст, які атрымаўся ў вашых сшытках. - Дык што такое Радзіма? - Ці можа гэты тэкст быць пачаткам турыстычнага даведніка? | - У сказе два выказнікі.- У сказе два дзейнікі.- У сказе тры даданыя члены сказа, якія адказваюць на адно і тое ж пытанне. Фармулююць правіла. - Члены сказа, якія адносяцца да аднаго агульнага для іх слова і вымаўляюцца з інтанацыяй пералічэння называюцца аднароднымі членамі сказа.- Аднароднымі ў гэтых сказах з’яўляюцца выказнікі, дзейнікі, даданыя члены сказа.Дзеці без дапамогі настаўніка фармулююць правіла. Чытаюць тэкст правіла ў падручніку і параўноўваюць з тым, што самі далі.Даюць адказы на пытанне настаўніка. |
| Фізкульт-хвілінка | Зняць фізічную стомленасць, пераключыць увагу дзяцей | ***Прэзентацыя. Слайд 7.***Паказ выканання практыкаванняў на экране. | Выкананне практыкаванняў пад песню. |
| Слоўніка-вая работа | Павялічваць слоўнікавы запас вучняў, вучыць правільна пісаць слоўнкавае слова | ***Прэзентацыя. Слайд 8***.- Расшыфруйце слоўнікавае слова.6 2 8 4 7 3 5 1т а ў е ы л к к- Якое слова ў вас атрымалася? (*Калектыў.)*- Як вы яго разумееце?- Дзе можна прачытаць значэнне гэтага слова? Знайдзіце яго ў тлумачальным слоўніку. - Запішыце слова, пастаўце ў ім націск.- Падзяліце слова для пераносу ўсімі магчымымі спосабамі і запішыце.***Прэзентацыя. Слайд 9***.- Вусна дапоўніце сказы, якія я зараз прачытаю, патрэбнымі словамі.*Словы для даведак пазначаны на дошцы:* калектыўная, калектыў, калектыўнасць.\* Група людзей, аб’яднаных агульнымі інтарэсамі, агульнай дзейнасцю, – гэта \_\_\_\_ .\* Агульнасць, сумеснасць – гэта \_\_\_ .\*Праца, якая выконваецца калектывам, – гэта \_\_\_\_\_ .- Як вы лічыце, нешта даследаваць лягчэй аднаму ці з сябрамі?- Давайце складзём сказ, у якім гаварылася б пра вынік нашага калектыўнага даследавання. - Запішам у сшыткі сказ, які атрымаўся. | Вучні выконваюць заданні настаўніка, фіксуючы слоўнікавае слова і яго падзел для пераносу ў сшытку.Вучні знаходзяць значэнне слова “калектыў” у тлумачальным слоўніку. *(Калектыў – група людзей, аб’яднаных агульнай работай, агульнымі інтарэсамі.)*Дзеці пад кіраўніцтвам настаўніка складаюць сказ: *Усім калектывам мы складаем турыстычны даведнік пра Століншчыну.*Адзін вучань запісвае сказ на дошцы. |
| Замаца-ванне новага матэрыялу | Запамінанне і аналіз вучнямі асноўнага вучэбнага матэрыялу. Фарміраванне ўменняў вызначаць у сказах аднародныя члены сказа і іх ролю ў канкрэтным сказе  | Практыкаванне 63 у падручніку- Прачытайце. Вызначце аднародныя члены сказа. Якую ролю ў сказе выконваюць аднародныя члены сказа: дзейніка, выказніка, даданых членаў сказа?- Запішыце два першыя сказы, падкрэсліце аднародныя члены сказа.***Прэзентацыя. Слайд 10-12***.Калектыўная работа- На слайдах вы бачыце пачатак сказа, малюнкі і словы, дзякуючы якім вам патрэбна працягнуць сказы такім чынам, каб у іх з’явіліся аднародныя члены сказа. \* У парку “Манькавічы” вы ўбачыце векавыя елкі, …, … . *(дубы, клёны)*\* Рэкі … і … вабяць сваёй прыгажосцю. *(Гарынь і Прыпяць)*\* У Гарадной можна пазнаёміцца з ганчарамі і … . *(купіць)* гліняны посуд.Пісьмо пад дыктоўку і моўны аналіз- Запішам пад дыктоўку тэкст пра музей у нашай школе.  *У вёсцы Калоднае працуе базавая школа. Вучні і настаўнікі стварылі ў школе краязнаўчы музей. З кожным годам у музеі з’яўляюцца і прыцягваюць да сябе ўвагу новыя экспанаты.* - Вызначце галоўныя члены сказа, падкрэсліце іх. - Назавіце сказы, у якіх ёсць аднародныя члены сказа. Якую ролю яны выковаюць ў сказе?Праца з карткамі ў парахКарткі змешчаны ў Дадатку 1.*(Два віды картак з рознымі сказамі. На парту – адна картка.)*- З трох сказаў складзіце адзін з аднароднымі членамі сказа. - Паслухаем сказы, якія ў вас атрымаліся. Камп’ютарнае тэсціраванне *(Праца за камп’ютарам адбываецца па адным альбо ў парах у залежнасці ад наяўнасці камп’ютараў у кабінеце і ад колькасці вучняў у класе.)*BazarNM\_{tema}.exeПытанні тэста змешчаны ў Дадатку 2 | Вучні спачатку па ланцужку чытаюць усе чатыры сказы і вызначаюць у іх аднародныя члены сказа. Дзеці працягваюць сказы па малюнках, карыстаючыся прапанаванымі на слайдзе словамі (вусна).Вучні запісваюць сказы ў сшыткі, адзін вучань – ля дошкі. Дзеці працуюць у парах, выконваючы заданне па картках. Атрыманыя сказы вучні вымаўляюць.Вучні выконваюць тэсціраванне на камп’ютары самастойна ці ў парах.Тэст знаходзіцца тут:BazarNM\_{tema}.exe |
| Фізкульт-хвілінка для вачэй | Зняць напружанне вачэй, атрыманае ў час камп’ютарнага тэсціравання | ***Прэзентацыя. Слайд 13.***- Вочкі стаміліся, працуючы з маніторам камп’ютара. Таму выканаем фізкультхвілінку для іх. | Дзеці выконваюць фізкультхвілінку для вачэй. |
| Падвя-дзенне вынікаў урока | Абагульніць працу вучняў класа на ўроку.Стварыць сітуацыю поспеху. Фарміраваць уменне выбіраць і выкарыстоўваць вывучаны матэрыял  | Складанне сказаў па схемах***Прэзентацыя. Слайд 14.***- Зараз складзем сказы па схемах, якія вы бачыце на экране.*(Настаўнік дапамагае дзецям у час выканання задання, робіць калектыўную праверку.)*1. \_\_\_\_\_\_\_ і \_\_\_\_\_\_\_ ‗‗‗‗‗‗‗ .2. \_\_\_\_\_\_\_ … ‗‗‗‗‗‗‗ , ‗‗‗‗‗‗‗ .3. ‗‗‗‗‗‗‗‗ \_\_\_\_\_\_\_\_ … , … . Моўная крыжаванка***Прэзентацыя. Слайд 15-22***.- Прапаную разгадаць крыжаванку і вызначыць галоўнае слова, якое дасць ацэнку вашай працы. Адзінае скажу, што ўсе гэтыя словы сёння гучалі на ўроку, прычым, не адзін раз. Спадзяюся, што хутка справіцеся з гэтым заданнем. *(Злева направа.)*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  | **М** | О | В | А |  |  |  |
|  |  | С | К | **А** | З |  |  |  |  |  |
|  |  | К | А | **Л** | Е | К | Т | Ы | Ў |  |
|  | А | Д | Н | **А** | Р | О | Д | Н | Ы |  |
|  |  | ДЗ | Е | **Й** | Н | І | К |  |  |  |
| В | У | Ч | Ы | **Ц** | Ь |  |  |  |  |  |
|  |  |  | В | **Ы** | К | А | З | Н | І | К |

Пытанні:1. Спосаб вымаўлення слоў, манера гаварыць. 2. Спалучэнне слоў або асобнае слова, якое выражае закончаную думку. 3. Група людзей, аб’яднаных агульнай работай, агульнымі інтарэсамі.4.Такі, які належыць да таго самага роду, разраду; аднолькавага характару; падобны. 5. Галоўны член сказа, які абазначае прадмет.6. Што трэба рабіць, каб добра ведаць беларускую мову?7. Галоўны член сказа, які абазначае дзеянне прадмета.- Сапраўды, вы сёння – малайцы! Вельмі добра працавалі на ўроку. Цудоўна, што мы пачалі складаць турыстычны даведнік для тых, хто хоча бліжэй пазнаёміцца з нашай малой Радзімай – з нашай Століншчынай і вёскай Калоднае. На наступных уроках мы працягнем яго складаць, а пасля аформім і праілюстрыруем фотаздымкамі як сапраўдны даведнік і пакажам усім сваім знаёмым.  | Пад кіраўніцтвам настаўніка складаюць сказы па схемах, выведзеных на экран.Вучні разгадваюць крыжаванку пад кіраўніцтвам настаўніка. |
| Ацэньван-не навучэн-цаў | Вызначыць якасць і ўзровень авалодання ведамі. Ацаніць паспяховасць дасягненняў вучняў на ўроку | Выстаўленне адзнак, каменціраванне кожнай адзнакі. |  |
| Дамашняе заданне | Інфарміраваць вучняў аб дамашнім заданні і правесці інструктаж аб яго выкананні для забеспячэння разумення вучнямі зместу і спосаба выканання дамашняга задання | - Практыкаванне 64 у падручніку, азначэнне аднародных членаў сказа на старонцы 44. - Прачытайце ўмову задання 64. У каго ёсць пытанні адносна выканання дамашняга задання? | Запісваюць дамашняе заданне ў дзённікі.  |
| Рэфлексія | Мабілізаваць вучняў на рэфлексію. Правесці самастойную ацэнку дзейнасці навучэнцаў на ўроку | ***Прэзентацыя. Слайд 23***.Прапанаваць навучэнцам правесці ацэнку сваёй дзейнасці на ўроку, выкарыстоўваючы прапанаваны пачатак сказаў і ўжываючы аднародныя члены сказа.  | Сёння я даведалася…Было цікава…Я зразумела, што магу…Зараз я магу…Мяне здзівіла…Мне захацелася… |

**Спіс выкарыстанай літаратуры:**

1. Антановіч, Н. М. Навучанне арфаграфіі ў пачатковых класах : вучэбна-метадычны дапаможнік для настаўнікаў устаноў агульнай сярэдняй адукацыі з беларускай і рускай мовамі навучання / Н. М. Антановіч. – Мінск : Нац. інстытут адукацыі, 2008. – 206 с.

2. Антановіч, Н. М. Слоўнікавыя словы : 4 клас : карткі-заданні / Н. М. Антановіч, В. І. Свірыдзенка. – Мінск : Аверэсэв, 2013. – 112 с.

3. Леўкіна, Л. Ф. Беларуская мова : 4 клас : карткі-заданні з падказкамі / Л. Ф. Леўкіна. – Мінск : Аверэсэв, 2010. – 128 с.

4. Паўлоўскі, І. І. Беларуская мова ў 4 класе : вучэбна-метадычны дапаможнік для настаўнікаў агульнаадукацыйных устаноў з беларускай мовай навучання / І. І. Паўлоўскі. – Мінск : Нац. інстытут адукацыі, 2010. – 128 с.

5. Паўлоўскі, І. І. Беларуская мова : 4 клас : рабочы сшытак для вучняў устаноў агульнай сярэдняй адукацыі з беларускай і рускай мовамі навучання / І. І. Паўлоўскі. – Мінск : Аверсэв, 2015. – 144 с.

**Іншае:**

1. Матэрыялы Інтэрнэт-рэсурсаў (анімацыя) выкарыстаны для падрыхтоўкі фізкультхвілінкі:

<http://justclickit.ru/other/animation.html>

[http://muzofon.com](http://muzofon.com/)

<http://animashki.kak2z.org/category.php?cat=4&pn=9>

<http://prostoprikol.com/11880-foto-krasivye-kartinki-dlya-fona-prezentacii-v-detskom-sadu.html>

2. Тэст “Аднародныя члены сказа” складзены аўтарам канспекта ўрока з выкарыстаннем камп’ютарнай праграмы сайта <http://www.ispring.ru>

3. Усе фотаздымкі, выкарыстаныя ў Прэзентацыі, належаць аўтару канспекта ўрока.

4. Схемы сказаў, крыжаванка, моўны матэрыял для заданняў, акрамя практыкаванняў у падручніку і першага задання ў слоўнікавай рабоце, састаўлены аўтарам канспекта ўрока самастойна.

**Парады па лагічным пераходзе ад вывучанай тэмы да наступнай:**

Пачаць наступны ўрок рэкамендую з актуалізацыі ведаў, атрыманых на папярэднім уроку. Гэта стане добрым падмуркам не толькі для наступнага ўрока “Аднародныя дзейнікі”, але і для працягу вывучэння ўсёй тэмы “Сказ” у 4 класе.

**Дадатковая інфармацыя**

**Дадатак 1**

*Картка 1*

На Століншчыне ёсць лясы. На Століншчыне ёсць балоты. На Століншчыне ёсць рэкі.

*Картка 2*

У лясах Століншчыны шмат дрэў. У лясах Століншчыны шмат ягад. У лясах Століншчыны шмат грыбоў.

**Дадатак 2**

Тэст

1. Выберыце правільны адказ. “Аднароднымі называюцца члены сказа, якія …”

а) …выконваюць розную ролю ў сказе, адносяцца да аднаго агульнага для іх слова і вымаўляюцца без інтанацыі пералічэння;

б) …выконваюць аднолькавую ролю ў сказе, адносяцца да аднаго агульнага для іх слова і вымаўляюцца з інтанацыяй пералічэння;

в) …выконваюць аднолькавую ролю ў сказе, адносяцца да розных слоў і вымаўляюцца з інтанацыяй пералічэння.

2. Выберыце, якую ролю ў сказе выконваюць аднародныя члены сказа: “Па тэрыторыі Столінскага раёна працякаюць Прыпяць, Гарынь, Стыр, Льва”.

а) дзейніка;

б) выказніка;

в) даданых членаў сказа.

3. Выберыце групу толькі тых слоў, якія ў сказе з’яўляюцца аднароднымі членамі сказа: “У палескіх лясах растуць суніцы, чарніцы, буякі ”.

а) у палескіх лясах;

б) растуць суніцы, чарніцы, буякі;

в) суніцы, чарніцы, буякі.

4. Сярод сказаў знайдзіце сказ з аднароднымі членамі сказа.

а) На Століншчыне жывуць добрыя людзі.

б) Палешукі шануюць народную спадчыну.

в) У столінскіх лясах растуць дубы і елкі.

5. У якім сказе няма аднародных членаў сказа?

а) Зайцы, ваўкі і лісы жывуць у лесе за вёскай.

б) Восенню пералётныя птушкі адлятаюць у вырай.

в) Мама любіць збіраць грыбы і ягады.

6. Адзначце сказ з аднароднымі выказнікамі.

а) Мая бабуля ведае шмат прыказак і прымавак.

б) Дома я шмат чытаю і пішу.

в) Аня і Алеся сябруюць даўно.

7. Які знак прыпынку ставіцца паміж аднароднымі членамі сказа?

а) кропка;

б) коска;

в) кропка з коскай.